turjo4nis/wikipedia-bn-dump-20250701 huggingface dataset:
ক (দেবনাগরী)

क (ক) (कवर्ण কবর্ণ) দেবনাগরী ক ব্যঞ্জন বর্ণমালার প্রথম অক্ষর। ক অক্ষরের উৎস ব্রাহ্মী অক্ষর 𑀓 (), যা গুপ্ত লিপির অক্ষর  হিসেবে কিছুটা পরিবর্তিত হয়ে দেবনাগরী ’র রূপ নিয়েছে। এর থেকে উদ্ভূত হওয়া অক্ষর গুজরাটী অক্ষর হল ક এবং মোদী অক্ষর 𑘎।

ব্যবহার 
দেবনাগরী ক’কে [kə] এবং কোনো কোনো ক্ষেত্রে [k] উচ্চারণ করা হয়। নিচের উদাহরণে ‘‘क’’র অন্তর্নিহিত স্বরধ্বনিও উচ্চারণ করা হয়:

 नकली = নাকালি  "নকল"

নিচের উদাহরণে ‘‘क’’র অন্তর্নিহিত স্বরধ্বনিও উচ্চারণ করা হয় না:

 बकवास = বাকওয়াস  "অর্থহীন"

ফার্সি এবং আরবী ভাষা থেকে নেয়া কোনো কোনো শব্দের প্রকৃত উচ্চারণের অধিক চাপ বোঝানোর জন্য দেবনাগরী ক’র সাথে নুক্তা(বিন্দু) প্রয়োগ করা হয়।

 क़दम = কদম  "খোজ"

क’র যুক্তাক্ষর 

 क + त(t̪) এ অস্বাভাবিক রূপের সাথে kt̪ প্রদান করে

 क + ष(ʂ) এ অস্বাভাবিক রূপের সাথে kʂ প্রদান করে

 ङ(ŋ) + क এ ŋk দিয়ে যুক্ত ङ क’র ওপরে থাকে

 क + ख(kʰ) এ kkʰ দিয়ে যুক্ত দেবনাগরী ক দেবনাগরী খ’র ওপরে থাকে
 क + ल(l̪) এ kl̪ দিয়ে যুক্ত क ल’র ওপরে থাকে
 क + व(ʋ) এ kʋ দিয়ে যুক্ত क व’র ওপরে থাকে
 क + न(n̪) এ kn̪ দিয়ে যুক্ত न বিপরীত দিকে করে क’র নিচে দেয়া হয়।

আর্যভট্টের ব্যবহার 
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। क’র বিভিন্ন রূপের মূল্যসমূহ নিচে দেয়া হল--

 क  = ১ (१)
 कि  = ১০০ (१००)
 कु  = ১০,০০০ (१० ०००)
 कृ  = ১,০০০,০০০ (१० ०० ०००)
 कॢ  = ১০ (१०८)
 के  = ১০ (१०१०)
 कै  = ১০ (१०१२)
 को  = ১০ (१०१४)
 कौ  = ১০ (१०१६)

তবলায় 
क (ক), कि (কি), क (কে) তবলার বাম হাতে বাজানো একটি বোল।

কম্পিউটিং কোড

স্বতন্ত্র

নির্ভরশীল

ঊর্ধ্বলিপি

তথ্যসূত্র 

দেবনাগরী বর্ণমালা
খ (দেবনাগরী)

ख (খ) (खवर्ण খ’বর্ণ) দেবনাগরী ব্যঞ্জনবর্ণের দ্বিতীয় অক্ষর।

ব্যবহার 

দেবনাগরী খ'কে  এবং কোনো কোনো ক্ষেত্রে [kʰ] উচ্চারণ করা হয়। নিচের উদাহরণে ‘‘ख’’র অন্তর্নিহিত স্বরধ্বনিও উচ্চারণ করা হয়:

 खण्ड = খণ্ড  "ভগ্নাংশ"

ख’র যুক্তাক্ষর

গণিতে

আর্যভট্টের ব্যবহার 
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। ख’র বিভিন্ন রূপের মানসমূহ নিচে দেয়া হল: 
ख  = ২ (२)
खि  = ২০০ (२००)
खु  = ২০,০০০ (२० ०००)
खृ  = ২০,০০,০০০ (२० ०० ०००)
खॢ  = ২০ (२०८)
खे  = ২০ (२०१०)
खै  = ২০ (२०१२)
खो  = ২০ (२०१४)
खौ  = ২০ (२०१६)

কম্পিউটিং কোড

স্বতন্ত্র

নির্ভরশীল

তথ্যসূত্র

দেবনাগরী বর্ণমালা
অবুঝ বউ

অবুঝ বউ ২০১০ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন নারগিস আক্তার। বিশ্বকবি রবীন্দ্রনাথ ঠাকুর রচিত ছোটগল্প সমাপ্তি অবলম্বনে ছায়াছবিটির চিত্রনাট্য লিখেছেন পরিচালক নারগিস আক্তার। ছায়াছবিটি প্রযোজিত ও পরিবেশিত হয় ইমপ্রেস টেলিফিল্ম-এর ব্যানারে। এতে নাম ভূমিকায় অভিনয় করেছেন প্রিয়াংকা। এছাড়া অন্যান্য চরিত্রে অভিনয় করেছেন ববিতা, ফেরদৌস আহমেদ, শাকিল খান, নিপুণ আক্তার, ওয়াহিদা মল্লিক জলি, অমল বোস প্রমুখ। চলচ্চিত্রটি ৩৫তম জাতীয় চলচ্চিত্র পুরস্কারে তিনটি বিভাগে পুরস্কার লাভ করে।

কাহিনী সংক্ষেপ 
গ্রামের দস্যিস্বভাবের মেয়ে মৃন্ময়ী। সারাদিন গ্রামের এদিক ওদিক ছুটে বেড়ায়। বিলাত থেকে অপু গ্রামে আসে। নৌকা থেকে নামার পরপরই সে পিছলে পরে যায় এবং তা দেখে মৃন্ময়ীর দল হেসে কুটিকুটি। সেই দেখায় মৃন্ময়ীকে ভালো লাগে অপুর। অপুর মা তাকে বিয়ে দেওয়ার জন্য পাত্রী ঠিক করে রাখে। বাড়িতে আসার পর অপুর মা তাকে পাঠায় সেই পাত্রী দেখতে। কিন্তু সেখানেও হাজির হয় মৃন্ময়ী এবং সব উলট পালট করে দিয়ে আসে। অপুর মৃন্ময়ীর প্রতি ভালোলাগা বাড়তে থাকে এবং এক পর্যায়ে সে তার মাকে জানায়। মা-ছেলের মান অভিমানের পর রানী মা রাজি হন বিয়ে দেওয়ার জন্য। নিয়মানুযায়ী একদিন বিয়ে হয় তাদের। কিন্তু বিয়ের পরও তার দস্যিপনা কাটে না। তার ছেলেমানুষী স্বভাব স্বামী অপু মেনে নিলেও, শ্বশুরবাড়ির অন্য কেউ মেনে নিতে পারে না। ফলে মৃন্ময়ীর জীবন হয়ে উঠে বিষাদময়।

শ্রেষ্ঠাংশে 
 ববিতা - রানী মা, অপুর মা ও মৃন্ময়ীর শাশুরি
 প্রিয়াংকা - মৃন্ময়ী
 ফেরদৌস আহমেদ - অপূর্বকৃষ্ণ রায় অপু
 নিপুণ আক্তার - কল্যাণী, অপুর বোন
 শাকিল খান - কল্যাণীর স্বামী
 মুক্তি - জবা
 ওয়াহিদা মল্লিক জলি - মৃন্ময়ীর মা
 অমল বোস - সরকার
 আমিনুর রহমান বাচ্চু - মাল বাবু, মৃন্ময়ীর বাবা
 রানী সরকার - খেমতি মাসী
 কেয়া চৌধুরী - সুকুমারী
 আমীর সিরাজী - বড় বাবু

মুক্তি 
অবুঝ বউ ছায়াছবিটি প্রযোজনা করেন শহীদুর রহমান। পরবর্তীতে ইমপ্রেস টেলিফিল্ম ছায়াছবিটির স্বত্ব কিনে নেয় এবং চ্যানেল আইয়ে এর ওয়ার্ল্ড প্রিমিয়ার হয় ২০১০ সালের ১০ সেপ্টেম্বর। একই দিনে বসুন্ধরা সিটির স্টার সিনেপ্লেক্সে ছায়াছবিটি মুক্তি দেওয়া হয়।

সঙ্গীত 
ছায়াছবিটির সঙ্গীত পরিচালনা করেছেন সুজেয় শ্যাম। গীত রচনা করেছেন মোহাম্মদ রফিকুজ্জামান। গানে কণ্ঠ দিয়েছেন সুবীর নন্দী, শাকিলা জাফর, শুক্লা, ও মামুন।

গানের তালিকা

পুরস্কার 
৩৫তম জাতীয় চলচ্চিত্র পুরস্কার
 বিজয়ী: শ্রেষ্ঠ চিত্রনাট্যকার - নারগিস আক্তার
 বিজয়ী: শ্রেষ্ঠ সঙ্গীত পরিচালক - সুজেয় শ্যাম
 বিজয়ী: শ্রেষ্ঠ সম্পাদক - মুজিবুর রহমান দুলু

আরও দেখুন 
 মেঘলা আকাশ
 মেঘের কোলে রোদ

তথ্যসূত্র

বহিঃসংযোগ 
 
 

২০১০-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
গল্প থেকে নির্মীত চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
নারগিস আক্তার পরিচালিত চলচ্চিত্র
সুজেয় শ্যাম সুরারোপিত চলচ্চিত্র
ইমপ্রেস টেলিফিল্মের চলচ্চিত্র
তৃতীয় বিশ্ব

তৃতীয় বিশ্ব বলতে বুঝায় বিশ্বের প্রধান দুটি সামরিক জোট ন্যাটো এবং ওয়ারশ চুক্তি ভূক্ত নয় এমন রাষ্ট্রগুলো। দ্বিতীয় বিশ্বযুদ্ধ শেষে বিশ্বে শুরু হয় স্নায়ুযুদ্ধ। এই যুদ্ধের সময় যুক্তরাষ্ট্রের নেতৃত্বে ন্যাটো বাহিনী ও সোভিয়েত ইউনিয়নের নেতৃত্বে ওয়ারশ জোট গঠিত হয়। ন্যাটোর সহযোগী দেশ যুক্তরাষ্ট্র, ব্রিটেন, পশ্চিম জার্মানি, ফ্রান্স, ইতালি, স্পেন তথা পশ্চিম ইউরোপ; এদের বলা হয় প্রথম বিশ্ব। আর সোভিয়েতের পক্ষে থাকা চীন, কিউবা ও তাদের সহযোগীরা হলো দ্বিতীয় বিশ্ব। কোনো পক্ষে অংশ না নেওয়া আফ্রিকা, লাতিন আমেরিকা, এশিয়া, ওশেনিয়ার দেশগুলি হলো তৃতীয় বিশ্ব। এই সময় তৃতীয় বিশ্বের দেশগুলো গড়ে তোলে জোট নিরপেক্ষ আন্দোলন; যার নেতৃত্বে ছিলেন জওহরলাল নেহেরু, সুহার্তো ও টিটো। তৃতীয় বিশ্বের এই দেশগুলোর মধ্যে কিছু দেশ শিল্প উন্নয়নের পথে এগিয়ে চলেছে; এর মধ্যে উল্লেখযোগ্য হলো ভারত,বাংলাদেশ ও ব্রাজিল। ১৯৯২ সালে সোভিয়েত ইউনিয়ন অবলুপ্তির মধ্য দিয়ে এ স্নায়ুযুদ্ধের অবসান ঘটে।

তথ্যসূত্র 

বিশ্ব রাজনীতি
রাজনৈতিক পরিভাষা
অঞ্চল অনুযায়ী রাজনীতি
উপ্সেলাইট

উপ্সেলাইট ম্যাগনেসিয়াম কার্বনেট এর একটি অনার্দ্র (ইংরেজি: anhydrous) রূপ। ২০১৩ সালের জুলাই মাসে এক পদার্থবিদ প্রথম এর সংবাদ প্রকাশিত করেন।  প্রতি গ্রামে ৮০০ মিটার² পৃষ্ঠতলসম্পন্ন উপ্‌সেলাইট এতদিনের আবিষ্কৃত সকল অ্যালকালি আর্থ মেটাল কার্বনেট(ইংরেজি:alkali earth metal carbonate)এর মধ্যে সর্বোচ্চ পৃষ্ঠতলসম্পন্ন পদার্থ হিসেবে চিহ্নিত হয়েছে। এই পদার্থটি নিম্ন আপেক্ষিক আর্দ্রতায় এতদিনের উপলব্ধ শ্রেষ্ঠ শোষক হিসেবে পরিচিত hygroscopic zeolites-এর থেকেও বেশি জল শোষণ করতে পারে। এছাড়া উপ্সেলাইট জিওলাইটের(zeolites)থেকে কম উষ্ণতাতে জল পরিত্যাগ করতে পারে, অর্থাৎ এর জন্য উপ্‌সেলাইটের কম শক্তির প্রয়োজন হয়।

নামকরণ 
সুইডেনের বিখ্যাত উপ্সোলা বিশ্ববিদ্যালয়ের নামানুসারে এই পদার্থটির নাম উপ্সেলাইট রাখা হয়েছে। এই বিশ্ববিদ্যালয়েই এই পদার্থটির অবস্থিতির প্রথম গবেষণামূলক সংবাদ প্রকাশ পায়। ইংরেজি উপ্‌সেলাইট লিপ্যন্তরে (অর্থাৎ "upsalite"- ত) এটিতে "p" আছে যদিও উপর্যুক্ত বিশ্ববিদ্যালয়টি যে শহরে অবস্থিত, সেই শহরটির নাম "Uppsala"। তবুও, এই শহরটির নামের পুরানো উচ্চারণ "Upsala" হওয়ায় বিশ্ববিদ্যালয়ের নব-ল্যাটিন (ইংরেজি:New Latin/(Neo-)Latin) নামটি অর্থাৎ Universitas Regia Upsaliensis-তে এতে "p" আছে।

সংশ্লেষণ 

সাধারণ বায়ুমণ্ডলীয় চাপের তিনগুণ বেশি চাপে ম্যাগনেসিয়াম অক্সাইড (MgO) ও কার্বন ডাইঅক্সাইড (CO2)কে মিথানলে দ্রবীভূত করে বিশুদ্ধ MgCO3(উপ্‌সেলাইট) প্রস্তুত করা হয়।

ধর্ম 
উপ্সেলাইটের জলীয় বাষ্প শোষণ করার ক্ষমতা জিওলাইটতের থেকে বেশি। অন্যদিকে জিওলাইট উপ্‌সেলাইট বহু বেশি ব্যয়সাধ্য পদার্থ। উপ্‌সেলাইট আর্দ্র পরিবেশ থেকে বহুগুণ শুষ্ক পরিবেশে সঞ্চালিত করলেও শোষিত জলের বেশি অংশই ধরে রাখতে পারে। ৯৫ °সেলসিয়াস উষ্ণতায় উত্তপ্ত করে এর শুষ্ক রূপটি ফেরত পাওয়া যায়। এর বিপরীতে, বেশিরভাগ জিওলাইটের শুষ্ক রূপ পাওয়ার জন্য ১৫০ °সেলসিয়াসের থেকেও বেশি উষ্ণতায় উত্তপ্ত করা হয়। এই শুষ্ককরণ ধর্মের মূল হল- উপ্‌সেলাইটের বৃহৎ আভ্যন্তরীণ পৃষ্ঠতল। ম্যাগনেসিয়াম কার্বনেটের বিভিন্ন রূপের পৃষ্ঠে জল আবদ্ধ হয়ে থাকে এবং এইজন্য স্ফটিকাকার (ইংরেজি:crystalline); এর বিপরীতে উপ্‌সেলাইটের পৃষ্ঠে কোনো জল সংযোজিত না থাকায় ইহা স্ফটিকাকার নয়। উপ্‌সেলাইট আসলে মেসোপোরাস (ইংরেজি:Mesoporous) পদার্থ।  এর ফলে এর পৃষ্ঠতল বৃহৎ- প্রতি গ্রামে ৮০০ বর্গমিটার(৮,৬০০ বর্গফুট)।

ব্যবহার 
এর সম্ভাব্য ব্যবহারের মধ্যে অন্যতম হল-ইলেক্ট্রনিক ও ঔষধ উৎপাদন উদ্যোগ সমূহে পারিবেশিক বাষ্প নিয়ন্ত্রণের জন্য প্রয়োজনীয় শক্তির হ্রাসকরণ। এর জন্য hockey rinks ও গুদামসমূহে এর ব্যবহার করা যায়। বিষাক্ত আবর্জনা, রাসায়নিক, তৈল আবর্জনার দূরীকরণ ও ঔষধ বিতরণ ব্যবস্থা, অগ্নিকাণ্ডের পরবর্তী পর্যায়ে নিকাকরণ, দুর্গন্ধ নিয়ন্ত্রণ ইত্যাদি ক্ষেত্রে এর ব্যবহার করা যায়।

তথ্যসূত্র

বহিঃসংযোগ 
 

কার্বনেট
রাসায়নিক পদার্থ
ম্যাগনেসিয়াম যৌগ
এস্কিমো নীহারিকা

জার্মান বংশদ্ভুত ইংরেজ জ্যোতির্বিজ্ঞানী উইলিয়াম হার্শেল ১৭৮৭ সালের ১৭ জানুয়ারি এস্কিমো নীহারিকা আবিষ্কার করেন। দূরত্ব প্রায় ৫,০০০ আলোকবর্ষ। বয়স ধরা হয় প্রায় ১০,০০০ বছর। ভেতরের বাবলগুলির এক একটির দৈর্ঘ্য এক আলোকবর্ষ। একদম বাইরের বৃত্তের গ্যাসীয় মেঘ ঘণ্টায় প্রায় ১.৫ মিলিয়ন কিমি বেগে প্রসারিত হচ্ছে।

গ্যালারী

বহিঃসংযোগ 
 APOD (2003-12-07) – NGC 2392: The Eskimo Nebula
 The Eskimo Nebula on WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles and images
Coordinates:  07h 29m 10.7669s, +20° 54′ 42.488″
 Eskimo Nebula at Constellation Guide

জ্যোতির্বিজ্ঞান
গ্রহ নীহারিকা
মিথুন (তারামণ্ডল)
এনজিসি বস্তু
বাংলাদেশ ও ইংল্যান্ডের মধ্যকার টেস্ট ম্যাচের তালিকা

বাংলাদেশ এবং ইংল্যান্ড ক্রিকেট দল ২০০৩ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি সেপ্টেম্বর, ২০১৭ সাল পর্যন্ত মোট দশটি টেস্টে একে-অপরের মুখোমুখি হয়। তন্মধ্যে ইংল্যান্ড নয় টেস্টেই জয় পেয়েছে। তন্মধ্যে বাংলাদেশ এক টেস্টে জয়লাভ করতে সক্ষম হয়।

সংক্ষিপ্ত ফলাফল

টেস্টের তালিকা 
১৫ সেপ্টেম্বর, ২০১৬ তারিখ পর্যন্ত বাংলাদেশ-ইংল্যান্ডের মধ্যকার টেস্টের তালিকা নিম্নরূপ:

আরও দেখুন 
 বাংলাদেশ ও ইংল্যান্ডের মধ্যকার একদিনের আন্তর্জাতিক ক্রিকেট ম্যাচের তালিকা

তথ্যসূত্র

বহিঃসংযোগ 
 ESPNcricinfo

ক্রিকেটে প্রতিপক্ষ
আন্তর্জাতিক ক্রিকেটে বাংলাদেশ
আন্তর্জাতিক ক্রিকেটে ইংল্যান্ড
টেস্ট ক্রিকেট ম্যাচের তালিকা
বাংলাদেশী ক্রিকেট তালিকা
ইংরেজ ক্রিকেট তালিকা
বিজ্ঞাপনে যৌনতা

বিজ্ঞাপনে যৌনতা বলতে কোনও বিশেষ পণ্য বা সেবা বিক্রয় বৃদ্ধি করার উদ্দেশ্যে বিজ্ঞাপনকর্মে যৌন আবেদন ব্যবহার করার ঘটনাটিকে বোঝায়। বিপণন সংক্রান্ত গবেষণায় দেখা গেছে যে বিজ্ঞাপনে ব্যবহৃত যৌন আবেদনমূলক দৃশ্যাবলীর সাথে বিজ্ঞাপিত পণ্য বা সেবাটির কোনও সম্পর্ক থাকার প্রয়োজন নেই। নগ্নতা, দেয়ালে টাঙানো ছবির জন্য স্বল্পবসনা নারী ও পেশীবহুল পুরুষ, ইত্যাদি দৃশ্য ব্যবহার করা হতে পারে। "যৌনতা বিক্রি বাড়ায়" নীতিটি একটি বিতর্কিত প্রসঙ্গে পরিণত হয়েছে, যেখানে প্রথাগত নৈতিক আদর্শের সাথে সাংঘর্ষিক কৌশল ব্যবহার করে পাঠক-শ্রোতা-দর্শকদের যৌন সুড়সুড়ি দিয়ে ক্রেতাসংখ্যা বৃদ্ধির প্রচেষ্টা করা হয়।

সমসাময়িক মূলধারার সংবাদ ও প্রচারমাধ্যমগুলির বিজ্ঞাপনে (বিশেষ করে পাশ্চাত্য ও অন্যান্য উন্নত শিল্পপ্রধান দেশে) বহুবিভিন্ন ধরনের মার্কাযুক্ত পণ্যের জন্য প্রচারণামূলক বার্তাগুলিতে যৌনতা ব্যবহার করা হয়। এই বিজ্ঞাপনগুলিতে প্রায়শই সুগঠিত নারী ও পুরুষকে স্বল্পবসন পোশাক পরিয়ে উত্তেজক ভঙ্গিমায় প্রদর্শন করে পোশাক, মদ, সৌন্দর্যবর্ধক পণ্য ও সুগন্ধী বিক্রি করা হয়। পণ্য ও সেবা বিক্রয়কারী প্রতিষ্ঠানগুলি এইসব চিত্র ব্যবহার করে প্রচারমাধ্যমগুলিতে যৌন আবেদনময় উপস্থিতি নির্মাণ করে থাকে।   

বিজ্ঞাপনে যৌনতার ব্যবহার অত্যন্ত উন্মুক্ত কিংবা অত্যন্ত সুক্ষ্ম, অবচেতন প্রকৃতির হতে পারে। এর কার্যকারিতে বার্তাগ্রাহক বা দর্শকের সংস্কৃতি ও লিঙ্গের উপর নির্ভর করে। নারী ও পুরুষদেহকে বিক্রয়যোগ্য বস্তুর মতো ব্যবহার (বস্তুত্বারোপ Objectificaiton) করা ও বিভিন্ন ছকে বাঁধা ধ্যানধারণার প্রসারের জন্য বিজ্ঞাপনে যৌনতার ব্যবহারকে সমালোচনা করা হয়ে থাকে।

তথ্যসূত্র

আরও জানুন
 Garcia, Eli, and Kenneth CC Yang. "Consumer responses to sexual appeals in cross-cultural advertisements." Journal of International Consumer Marketing 19#2 (2006): 29-52.
 Reichert, Tom, and Jacqueline Lambiase, eds. Sex in advertising: Perspectives on the erotic appeal (Routledge, 2014)
 Sherman, Claire, and Pascale Quester. "The influence of product/nudity congruence on advertising effectiveness." Journal of Promotion Management 11#2-3 (2006): 61-89.
 Streitmatter, Roger. Sex sells!: The media's journey from repression to obsession (Basic Books, 2004)

বহিঃসংযোগ

 Sexuality in the Mass Media: How to View the Media Critically
 Sexuality, Contraception, and the Media
Sexual Messages in Ads & Other Media 
Gallup & Robinson: Sex in Advertising
The Gender Ads Project

বিজ্ঞাপন
জৈবিক লিঙ্গ
যৌনতা ও সমাজ
এলজিবিটিকিউ ও সমাজ
২০১৬ গ্রীষ্মকালীন অলিম্পিক ও প্যারালিম্পিকের মাঠসমূহ

২০১৬ গ্রীষ্মকালীন অলিম্পিক একটি আন্তর্জাতিক বহু-ক্রীড়া প্রতিযোগিতা, যা ২০১৬ সালের ৫ আগস্ট থেকে ২১ আগস্ট ব্রাজিলের সর্ববৃহৎ শহর রিও দি জেনেরিওয়ে অনুষ্ঠিত হয়।

এতে পূর্বের ১৮টি (যার ৮টির উন্নয়ন করা হয়েছে), নতুন ৯টি এবং অস্থায়ী ভাবে ৭টি মাঠ নির্ধারণ করা হয়েছে।

মাঠসমূহ

টীকা 
1. Although the Opening Ceremony of the Olympics occurred on 5 August, football matches began on 3 August.

তথ্যসূত্র

বহিঃসংযোগ 
 
 
 
Olympic Games - Facilities - Barra Region (brasil2016.gov.br)
Venues of the 2016 Summer Olympics on Google Maps
Rio 2016 Summer Olympics Venues on Touchify 

২০১৬ গ্রীষ্মকালীন অলিম্পিক
২০১৬ গ্রীষ্মকালীন প্যারালিম্পিক
অলিম্পিক মাঠের তালিকা
২০১৬ গ্রীষ্মকালীন অলিম্পিকের মাঠ
পোখরাজ

পোখরাজ হল Al2SiO4(F,OH)2রাসায়নিক সংকেতযুক্ত একটি সিলিকেট পদার্থ। ইহা অর্থোরম্বিক পদ্ধতিতে জমাট বাঁধে এবং এর কৃস্টালগুলি বেশিরভাগ প্রিজমাকার পিরামিডিয় বা অন্যান্য আকৃতির হয়।

বর্ণ ও রকমভেদ

শুদ্ধ পোখরাজ বর্ণহীন এবং স্বচ্ছ, কিন্তু অশুদ্ধি দ্বারা ইহা রঙিন করা হয়। আদর্শ পোখরাজ হল লাল, হলুদ, ধূসর, রক্তাভ-কমলা বা নীলচে বাদামি রঙের৷ ইহা সাদা, সবুজ, নীল, সোনালি, গোলাপি (বিরল), রক্তাভ-হলদে বা অস্বচ্ছ থেকে স্বচ্ছ হয়ে থাকে।
কমলা পোখরাজ সবচেয়ে দামি; ইহা নভেম্বরের জাতকদের জন্য  শুভরত্ন এবং বন্ধুত্বের প্রতীক। এটি আমেরিকার উটা রাজ্যের রাষ্ট্রীয় রত্ন।
রাজকীয় পোখরাজ হল হলুদ, গোলাপি (বিরল, প্রাকৃতিক) বা গোলাপি-কমলা ব্রাজিলের রাজকীয় পোখরাজ উজ্জ্বল হলুদ থেকে গাঢ় সোনালি বাদামি এবং কখনো কখনো বেগুনিও হয়ে থাকে। বাদামি পোখরাজগুলিকে উজ্জ্বল হলুদ, সোনালি, গোলাপি বা বেগুনি বর্ণে রঞ্জিত করা হয়। কিছু রাজকীয় পোখরাজ দীর্ঘদিন রাখলে বিবর্ণ হয়ে যায়।
নীল পোখরাজ টেক্সাসের রাষ্ট্রীয় রত্ন যা প্রাকৃতিকভাবে বিরল।

ব্যবহার 

পোখরাজ পাথর মূল্যবান পাথরের মধ্যে একটি। জ্যোতিষ শাস্ত্রে এর গুরুত্বপূর্ণ ব্যবহার রয়েছে। পোখরাজ বৃহস্পতি গ্রহের রত্ন।

তথ্যসূত্র

বহিঃসংযোগ

 Topaz—International Colored Gemstone Association 
 Topaz and other minerals found at Topaz Mountain, Juab County, Utah Geological Survey
 

রত্নপাথর
রিচার্ড হালসল

রিচার্ড গ্র্যান্ট হালসল (; জন্ম: ১ অক্টোবর, ১৯৬৮) রোডেশিয়ার সলিসবারিতে জন্মগ্রহণকারী জিম্বাবুয়ের সাবেক ক্রিকেটার। ডানহাতি ব্যাটসম্যান ও ডানহাতে ফাস্ট মিডিয়াম বোলিংয়ে পারদর্শিতা দেখিয়েছেন রিচার্ড হালসল। ঘরোয়া ক্রিকেটে সাসেক্স ক্রিকেট বোর্ড, ক্যামব্রিজ বিশ্ববিদ্যালয় ও ম্যাশোনাল্যান্ড কোর্টের প্রতিনিধিত্ব করেছেন তিনি। বর্তমানে তিনি বাংলাদেশ ক্রিকেট দলের ফিল্ডিং কোচের দায়িত্বে রয়েছেন।

খেলোয়াড়ী জীবন 
১৯৯৩-৯৪ মৌসুমে প্রথম-শ্রেণীর ক্রিকেটে ম্যাশোনাল্যান্ড কাউন্টি ডিস্ট্রিক্টসের পক্ষে অভিষেক ঘটে তার। লোগান কাপে দলের প্রতিপক্ষ ছিল ম্যাশোনাল্যান্ড অনূর্ধ্ব-২৪ দল। এ খেলাটিই জিম্বাবুয়েতে তার একমাত্র প্রথম-শ্রেণীর খেলা ছিল।

প্রথম-শ্রেণীর ক্রিকেটে তার পরবর্তী অংশগ্রহণ ছিল ইংরেজ কাউন্টি ক্রিকেটে ক্যামব্রিজ বিশ্ববিদ্যালয়ের পক্ষে। ১৯৯৯ সালে ল্যাঙ্কাশায়ারের বিপক্ষে কাউন্টি ক্রিকেটে অভিষেক ঘটে তার। ঐ মৌসুমে তিনি ৭টি প্রথম-শ্রেণীর ক্রিকেটে অংশ নেন। শেষ খেলায় অংশ নেন অক্সফোর্ড বিশ্ববিদ্যালয়ের বিপক্ষে। সর্বমোট আটটি প্রথম-শ্রেণীর খেলায় ১৯.০০ গড়ে ১৭১ রান তুলেন। এছাড়াও একমাত্র অর্ধ-শতক করেন ৭৬ যা তার ব্যক্তিগত সর্বোচ্চ। ফিল্ডিংয়ে তিনি ৫টি ক্যাচ নেন। বল হাতে ১৩ উইকেট নেন ৪৪.৩৮ গড়ে। তন্মধ্যে সেরা বোলিং পরিসংখ্যান গড়েন ৩/৬৪।

কোচিং 
খেলোয়াড়ী জীবন শেষে সাসেক্সে কোচিং করান। এরপর ২০০৭ সালে ইংল্যান্ড ক্রিকেট দলে প্রথম পূর্ণাঙ্গকালীন ফিল্ডিং কোচ হিসেবে মনোননয়ন দেয়া হয় তাকে। ৩ অক্টোবর ইসিবির সাথে চুক্তি শেষ হলে পরবর্তীতে দুইবছর বাংলাদেশ ক্রিকেট দলের ফিল্ডিং কোচ হিসেবে যোগ দেন।

তথ্যসূত্র

আরও দেখুন 
 ফিল্ডিং
 হিথ স্ট্রিক
 চণ্ডিকা হাথুরুসিংহা
 বাংলাদেশ জাতীয় ক্রিকেট দল
 ২০১৬-১৭ ইংল্যান্ড ক্রিকেট দলের বাংলাদেশ সফর

বহিঃসংযোগ 

জিম্বাবুয়ীয় ক্রিকেটার
১৯৬৮-এ জন্ম
জীবিত ব্যক্তি
ম্যাশোনাল্যান্ডের ক্রিকেটার
কেমব্রিজ বিশ্ববিদ্যালয়ের ক্রিকেটার
সাসেক্স ক্রিকেট বোর্ড ক্রিকেটার
জিম্বাবুয়ের ক্রিকেট কোচ
ইংল্যান্ড ক্রিকেট দলের কোচ
ব্রিটিশ বংশোদ্ভূত রোডেশীয়
জিম্বাবুয়ের শ্বেতাঙ্গ ব্যক্তি
শ্বেতাঙ্গ রোডেশীয়
যুক্তরাজ্যে অভিবাসনকারী জিম্বাবুইয়ান
হারারে থেকে আগত ক্রিকেটার
মঞ্জরী ফডনিস

মঞ্জরী ফডনিস (; জন্ম: ১০ জুলাই ১৯৯১) হলেন একজন ভারতীয় অভিনেত্রী, যিনি মারাঠি, হিন্দি, তেলুগু, বাংলা, মালয়ালম, কন্নড় এবং তামিল চলচ্চিত্রে কাজ করেন। ২০০৮ সালে হিন্দি ছবি জানে তু... ইয়া জানে না দিয়ে বেশ পরিচিতি লাভ করেন।

কর্মজীবন
মঞ্জরীকে প্রথম দেখা যায় ভারতীয় টেলিভিশন আন্তর্জাতিক আপাতবাস্তব টেলিভিশন অনুষ্ঠান পপ্‌স্টারস-এর ভারতীয় সংস্করণের ২য় মৌসুমে, যা কিনা ভারতীয় টিভি মাধ্যম চ্যানেল ভিতে সম্প্রচারিত হয়েছিল। তিনি চূড়ান্ত আট প্রতিযোগীর একজন ছিলেন। যার শুধুমাত্র ৪জনই ব্যান্ড আসমা গঠন করেছিলেন।
মঞ্জরী তার কর্মজীবন শুরু করেন ২০০৪ সালে রোখ সাকো ত রোখ লো ছবি দিয়ে, কিন্তু তার সাফল্য এনে দেয় ছবি জানে তু্‌... ইয়া জানে না (২০০৮ সাল) ছবিতে মুখ্য ভূমিকার প্রেমিকা রুপে অভিনয় করেছিলেন।
ইত্যপূর্বে তিনি জাতীয় চলচ্চিত্র পুরস্কার-বিজয়ী বাঙ্গালী ঘরনার ছবি ফালতু এবং মুম্বই সালসা ছবিদ্বয়েরও অংশ হয়েছিলেন। ২০০৮ সালে তিনি সিদ্দু ফ্রম শ্রীকাকুলাম ছবি দিয়ে তেলুগু চলচ্চিত্রে পা রাখেন, যার হাত ধরে পরে তার প্রথম তামিল ছবি মুথিরাই মুক্তি পায়।

মঞ্জরীর কাজ সাম্প্রতিকালে কিস কিসকো প্যায়ার করোঁ ছবিতে কপিল শর্মার বিপরীতে কাজ করেন।

ব্যক্তিগত জীবন
মঞ্জরী মুম্বই শহরে জন্মগ্রহণ করেন, কিন্তু বেড়ে উঠেন পুনেতে। তিনি হরেক রকমের চরিত্র করেন বিভিন্ন চলচ্চিত্রে বিভিন্ন ভাষা যেমন তামিল, বাংলা, হিন্দি এবং কন্নড়। মঞ্জরী যে পরিবার থেকে আসেন সেই পরিবারের কোনো সদস্য এর পূর্বে ভারতীয় চলচ্চিত্র শিল্পের সহিত যুক্ত ছিলেন না। তার পিতা ভারতীয় সামরিক বাহিনীতে কাজ করতেন এবং সেই কাজের সুবাদেই তিনি দেশের বিভিন্ন জায়গায় যান। তিনি চলচ্চিত্র শিল্পের সহিত যুক্ত হবেন বলে এর আগে আশা করেননি, তবুও তিনি ২০০৪ সালে বলিউডে পা রাখেন।

চলচ্চিত্র তালিকা

তথ্যসূত্র

বহিঃসংযোগ

 

১৯৯১-এ জন্ম
জীবিত ব্যক্তি
২১শ শতাব্দীর ভারতীয় অভিনেত্রী
ভারতীয় পপ গায়িকা
হিন্দি চলচ্চিত্র অভিনেত্রী
তামিল চলচ্চিত্র অভিনেত্রী
ভারতীয় চলচ্চিত্র অভিনেত্রী
তেলুগু চলচ্চিত্র অভিনেত্রী
মারাঠি চলচ্চিত্র অভিনেত্রী
কন্নড় চলচ্চিত্র অভিনেত্রী
মালয়ালম চলচ্চিত্র অভিনেত্রী
পুণের অভিনেত্রী
বাংলা চলচ্চিত্র অভিনেত্রী
তামিল নেপথ্য সঙ্গীতশিল্পী
তামিল ভাষার সঙ্গীতশিল্পী
মহারাষ্ট্রের নারী মডেল
ভারতীয় ওয়েব ধারাবাহিক অভিনেত্রী
রক্ত (চলচ্চিত্র)

রক্ত ২০১৬ সালের একটি ভারত-বাংলাদেশ যৌথ প্রযোজনায় নির্মিত অ্যাকশন চলচ্চিত্র। এসকে মুভিজ ও জাজ মাল্টিমিডিয়ার ব্যানারে প্রযোজনা করেছেন আব্দুল আজিজ। পরিচালনা করেছেন ওয়াজেদ আলী সুমন। প্রধান চরিত্রে অভিনয় করেছেন পরীমনি ও নবাগত জিয়াউল রোশান। যা ২০১৬ সালের ১২ সেপ্টেম্বর বাংলাদেশ এবং ২৩ ডিসেম্বর পশ্চিমবঙ্গের প্রেক্ষাগৃহে মুক্তি পায়।

চলচ্চিত্রটি দেড় থেকে দুই কোটি টাকার বেশি ব্যয়ে নির্মিত হয়েছে। এই চলচ্চিত্রের মাধ্যমে জিয়াউল রোশান চিত্রজগতে অভিষেক করেন। যা জাজ মাল্টিমিডিয়া প্রযোজিত ২৪ তম চলচ্চিত্র। এই চলচ্চিত্রটি ২০১৩ সালের ভারতীয় তেলুগু চলচ্চিত্র চান্দি এর পুনর্নির্মাণ।

কাহিনী
প্রতিপক্ষ কলকাতায় অনুষ্ঠিত সার্ক সম্মেলনে একটি বোমা বিস্ফোরণের পরিকল্পনা করে, যা সাতটি দেশের উদ্যোগে আয়োজিত হয়। তার লক্ষ্য ছিল এই দেশগুলোর রাজনৈতিক স্থিতিশীলতা নষ্ট করে, নিজের ও তার দলের অবৈধ অস্ত্র ও বিস্ফোরক বাণিজ্যকে সহজতর করা। তবে, এজেন্ট সানিয়া তার পরিকল্পনা ব্যর্থ করে দেন এবং সম্মেলন সফলভাবে সম্পন্ন হয়।

অভিনয়শিল্পী 
 রওশন চৌধুরীর চরিত্রে জিয়াউল রোশান
 এজেন্ট সানিয়া সরকারের চরিত্রে পরীমনি 
বস্কো চরিত্রে অমিত হাসান 
 আশীষ বিদ্যার্থী, রিসার্চ অ্যান্ড অ্যানলাইসিস উইং এর প্রধান
 স্বরাষ্ট্রমন্ত্রী রতন সিনহার ভূমিকায় বিপ্লব চট্টোপাধ্যায়
 রাজা দত্ত 
 মেঘনা হালদার
 প্রসুন গুইন
 সুব্রত
চিকন আলী

নির্মাণ
জাজ মাল্টিমিডিয়ার প্রযোজক আব্দুল আজিজ প্রথমে জানান, মালেক আফসারী লেডি অ্যাকশন সিনেমা করলে পরীকে নিয়েই করতে চলচ্চিত্র নির্মাণ করবেন। অন্যদিকে পরিচালক মালেক আফসারী জানান, তার অনেকদিনের আশা ছিল তার পরিচালিত ছবি দুই বাংলার দর্শক দেখবে, জাজ মাল্টিমিডিয়া  তার সেই আশা পূরণ করেছেন। রক্ত ছবির কাজ শুরুর আগে থেকেই মালেক আফসারী ছবির পরিচালক হিসেবে চুক্তিবদ্ধ ছিলেন এবং সে অনুযায়ী তিনি টিম নিয়ে ভারতে ছবির শ্যুটিংও শুরু করেন। কিন্তু শ্যুটিং শুরুর অল্প কিছুদিন আগে শ্যুটিং শিডিউল নিয়ে প্রযোজকের সাথে মতের অমিল এর কারণে পরিচালনা থেকে সরে দাড়ান মালেক আফসারী। তার পরিবর্তে ওয়াজেদ আলী সুমন ছবিটির নির্মাণ কাজের দায়িত্ব গ্রহণ করেন।

ছবিটির বেশিরভাগ দৃশ্য কলকাতা, হাওড়া, শিলিগুড়ি এবং দার্জিলিঙে ধারণ করা হয়েছে।

সংগীত

মুক্তি

চলচ্চিত্রটি ২০১৬ সালের ১২ সেপ্টেম্বর বাংলাদেশ এবং একই বছরের ১২ ডিসেম্বর ভারতের প্রেক্ষাগৃহে মুক্তি পায়।

ট্রিভিয়া

 চলচ্চিত্রটির মাধ্যমে জিয়াউল রোশান - এর চলচ্চিত্রাঙ্গনে অভিষেক হয়।
 জাজ মাল্টিমিডিয়া - এর ব্যানারে এটি পরীমনির প্রথম সিনেমা।
 জাজ মাল্টিমিডিয়া ও এসকে মুভিজ এর যৌথপ্রযোজনায় নির্মিত সিনেমাগুলোর মাঝে এটা দ্বিতীয় চলচ্চিত্র যার নায়ক-নায়িকা উভয়েই বাংলাদেশি।

তথ্যসূত্র

বহিঃসংযোগ

২০১৬-এর চলচ্চিত্র
বাংলাদেশে ধারণকৃত চলচ্চিত্র
জাজ মাল্টিমিডিয়া'র চলচ্চিত্র
২০১০-এর দশকের বাংলা ভাষার চলচ্চিত্র
ঢাকায় ধারণকৃত চলচ্চিত্র
ওয়াজেদ আলী সুমন পরিচালিত চলচ্চিত্র
পশ্চিমবঙ্গে ধারণকৃত চলচ্চিত্র
বাংলা ভাষার বাংলাদেশী চলচ্চিত্র
বাংলা ভাষার ভারতীয় চলচ্চিত্র
বাংলাদেশী মারপিটধর্মী চলচ্চিত্র
ভারতীয় চলচ্চিত্রের বাংলাদেশী পুনর্নির্মাণ
তেলুগু চলচ্চিত্রের বাংলাদেশী পুনর্নির্মাণ
দার্জিলিঙের পটভূমিতে চলচ্চিত্র
ফ্রেডরিক মার্টিন

ফ্রেডরিক মার্টিন (; জন্ম: ১২ অক্টোবর, ১৮৬১ - মৃত্যু: ১৩ ডিসেম্বর, ১৯২১) কেন্টের ডার্টফোর্ড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯০ থেকে ১৮৯২ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট দলের প্রতিনিধিত্ব করেছেন। কাউন্টি চ্যাম্পিয়নশীপের শুরুরদিকের শীর্ষস্থানীয় বোলারের মর্যাদা পেয়েছেন। দলে তিনি মূলতঃ বামহাতি স্পিন বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন ‘নাটি’ ডাকনামে পরিচিত ফ্রেডরিক মার্টিন।

খেলোয়াড়ী জীবন 
১৮৯০ সালে সফরকারী অস্ট্রেলিয়ার বিপক্ষে ওভালে অনুষ্ঠিত দ্বিতীয় টেস্টের উভয় ইনিংসে ছয় উইকেট করে মোট বারো উইকেট তুলে নেন। টেস্ট ক্রিকেটের ইতিহাসে প্রথম ব্যক্তি হিসেবে অভিষেক টেস্টে দুইবার পাঁচ-উইকেট লাভের বিরল কীর্তিগাথা রচনা করেন। তার বোলিং পরিসংখ্যান ছিল ৬/৫০ ও ৬/৫২ পান।

১৮৯১ সালের উইজডেন কর্তৃক বর্ষসেরা ক্রিকেটার হিসেবে মনোনীত হন। অস্ট্রেলিয়ায় তেমন সুবিধা করতে পারেননি। এরফলে শীতে ডব্লিউ. জি. গ্রেসের নেতৃত্বাধীন দলে ঠাঁই হয়নি তার। ১৮৯৯ সালে কেন্ট একাদশ থেকে স্থানচ্যুত হন। তার পরিবর্তে জনপ্রিয় বোলার কলিন ব্লাইদের অন্তর্ভুক্তি ঘটে।

খেলার ধরন 
জনি ব্রিগস কিংবা ববি পিলের পেসের ভিন্নতার চেয়ে তার বোলিংয়ের নিখুঁত নিশানা অত্যন্ত আশ্চর্যজনক ছিল। ১৮৯০-এর দশকের শুরুতে তিনি স্বর্ণশিখরে আরোহণ করেন। এ সময়ে কাউন্টি ক্রিকেটের তার প্রতিপক্ষীয় দলগুলো হিমশিম খেয়ে যেতো। কিন্তু, ১৮৯২ সাল থেকে তার কার্যক্ষমতা কমতে থাকে। কেবলমাত্র পিচ সহযোগিতা করলেই তিনি সফলকাম হতেন। শুরুর দিকে তার ব্যাটিং অত্যন্ত দূর্বলমানের ছিল। কিন্তু খেলোয়াড়ী জীবনের শেষদিকে ব্যাটিংয়ের কার্যকারিতা বৃদ্ধি পায়। বিশেষ করে দলের প্রয়োজনীয় মুহূর্তে তার ভূমিকা অনস্বীকার্য ছিল। ১৮৯৭ সালের নটিংহ্যামশায়ারের বিপক্ষে নব্বুই রান তুলে নিচেরসারিতে তার প্রতিভার কথা জানান দেন।

তথ্যসূত্র

আরও দেখুন 
 ফ্রেড স্পফোর্থ
 ইংল্যান্ড ক্রিকেট দল
 উইজডেন বর্ষসেরা ক্রিকেটার
 লিচেস্টারশায়ার কাউন্টি ক্রিকেট ক্লাব
 আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা
 টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা

বহিঃসংযোগ 

১৮৬১-এ জন্ম
১৯২১-এ মৃত্যু
ইংরেজ ক্রিকেটার
ইংল্যান্ডের টেস্ট ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
কেন্টের ক্রিকেটার
মেরিলেবোন ক্রিকেট ক্লাবের ক্রিকেটার
নর্থ ভার্সাস সাউথের ক্রিকেটার
ইস্ট অব ইংল্যান্ডের ক্রিকেটার
প্লেয়ার্সের ক্রিকেটার
উইজডেন বর্ষসেরা ক্রিকেটার
প্লেয়ার্স অব দ্য সাউথের ক্রিকেটার
ডব্লিউ. জি. গ্রেস একাদশের ক্রিকেটার
এ. জে. ওয়েব একাদশের ক্রিকেটার